Tesla, Inc.|  |
| Forma | akcinė bendrovė |
| Prekybos simbolis | TSLA |
| Pramonė | AutomobiliųEnergetikos |
| Įkurta | 2003 m. |
| Įkūrėjas (-ai) | Martin Eberhard,Marc Tarpenning |
| Centrinė būstinė | Palo Altas, Kalifornija, JAV |
| Produkcija | Elektrinės transporto priemonės,Tesla Powerwall baterijos |
| Pajamos | 24,578 mlrd. JAV dol. (2019) |
| Darbuotojų | 48 016 (2019) |
| Tinklalapis | www.tesla.com |

**Tesla, Inc.** (anksčiau *Tesla Motors, Inc.*) – amerikiečių elektrinių automobilių ir atsinaujinančios energijos gamintojas, įsikūręs Palo Alto mieste Kalifornijoje. Kompaniją 2003 m. įkūrė inžinieriai Martin Eberhard ir Marc Tarpenning. Pirmąsias investicijas suteikė Elon Musk, dabartinis „Tesla Inc." generalinis direktorius.

Kompanija gamina elektromobilius ir jų komponentus bei kroviklius. Kompanija turi kitokį, nei įprasti automobilių gamintojai, pardavimo modelį. Visi „Tesla" automobiliai parduodami tiesiogiai iš kompanijos parduotuvių ar interneto svetainių. Iš viso „Tesla" turi 200 parduotuvių, iš kurių 120 už JAV ribų. „Tesla" bendradarbiauja su kitais automobilių gamintojais – „Daimler AG" ir „Toyota". „Tesla" gamina elektros variklių dalis „Mercedes-Benz" ir „Smart" automobiliams. Nuo 2010 m. „Tesla" gamina elektros variklių dalis bei sistemų aptarnavimą „Toyota" automobiliams.

Istorija
--------

„Tesla Motors" 2003 m. liepos 1 d. San Karloso mieste įkūrė Martin Eberhard ir Marc Tarpenning. 2008 m. pabaigoje „Tesla" atsidūrė ties bankroto riba, bet paskutinę minutę ją išgelbėjo investuotojas „Dibalog". Nuo tada „Tesla" išliko priklausoma nuo daugybės investuotojų, kurie tiki elektromobilių ar „Tesla" gaminių technologijos ateitimi.

Automobiliai
------------

Pirmasis kompanijos automobilis – „Tesla Roadster"
Elon Musk pristato vieną iš šešių „Model X" serijos modelių
Kompanija didesnio dėmesio susilaukė 2008 m. kai pristatė pirmąjį elektra varomą sportinį automobilį Tesla Roadster. Pasak kompanijos, automobilis gali nukeliauti 320 km vienu įkrovimu, bei įsibėgėti nuo 0 iki 97 km/val per 3,9 sekundės. Pirmasis automobilio prototipas buvo pristatytas visuomenei 2006 m. liepą. Modelio gamyba prasidėjo 2007 m. pabaigoje, automobilis #1 kompanijos vadovui buvo pristatytas 2008 m. vasario 1 d. Iki 2009 m. gegužės pabaigos buvo pristatytas 500-asis automobilis. 2009 m. prekyboje pasirodė sportiškesnė automobilio versija – Roadster Sport, šis modelis nuo 0 iki 97 km/val įsibėgėja per 3,7 sekundės ir ketvirtį mylios įveikia per 12,6 sekundės. 2008 m. rugsėjį buvo paskelbta, kad automobilio ekonomiškumas prilygsta 2 litrams/100 km.

2012 m. pabaigoje debiutavo antrasis kompanijos automobilis, prabangus 4 durų sedanas Tesla Model S. Šio modelio pardavimai 2015 m. perkopė 100 000 visame pasaulyje. Tais metais tai buvo labiausiai parduodamas elektra varomas automobilis pasaulyje. 2016 m. birželį tai buvo antras pagal populiarumą pasaulyje elektromobilis po Nissan Leaf.

Trečiasis kompanijos automobilis Tesla Model X buvo pristatytas 2012 m. Tai prabangus padidinto pravažumo automobilis. Šio modelio pardavimai pradėti 2015 m. rugsėjį. Iki 2016 m. rugsėjo visame pasaulyje buvo parduota 16 024 šio modelio automobiliai. Didžioji dauguma jų (13 536) buvo parduoti JAV rinkoje. Model X 2016 m. rugsėjį tapo pačiu perkamiausiu automobiliu Norvegijoje. Ši šalis tapo pirmąja pasaulyje, kurioje naujų automobilių pardavimo viršūnėje buvo tik elektra varomi automobiliai.

2016 m. kovo 31 d. kompanija pristatė modelį Model 3. Vien elektra varomas automobilis gali nuvažiuoti mažiausiai 350 km. Pirmieji pardavimai JAV rinkoje prasidėjo 2017 m. pabaigoje, o visame pasaulyje – 2018 m.

2019 m. kovo 14 d. buvo pristatytas Model Y. Tų pačių metų lapkričio 21 d. kompanija pristatė pikapą Cybertruck.

Baterijos
---------

Baterijas automobiliams „Tesla" gamina kartu su „Panasonic" kompanija. 2014 m. „Panasonic" sutarė su „Tesla" gaminti baterijas naujai statomoje gamykloje Gigafactory.

2015 m. balandį pradėjo gaminti individualiam ir pramoniniam vartojimui skirtas pakraunamas ličio jonų baterijas Tesla Powerwall, kurių iš karto buvo užsakyta už 800 milijonus JAV dolerių. Baterijos yra dviejų tipų – 7 kWh ir 10 kWh. Šių baterijų gamyba perkelta į Nevadoje (JAV) naujai statomą gamyklą Gigafactory 1. Europoje numatoma pastatyti Gigafactory 2.

Elektromobilių įkrovimo tinklas
-------------------------------

„Tesla" automobilių įkrovikliai. Torontas, Kanada
Siekiant tinkamai aptarnauti automobilių parką, „Tesla" įmonė 2012 m. pradėjo kurti elektromobilių greitų įkroviklių tinklą. 2016 m. lapkritį pasaulyje buvo 744 įkrovimo stotys, kuriose yra 4 703 įkrovimo vietos. Šios stotelės tiekia automobiliui 120 kW energijos. Iki 2017 m. sausio 1 d. įsigiję „Tesla" automobilius gali juos nemokamai krautis šiose stotelėse, o naujų automobilių savininkai (nuo 2017 m. sausio 1 d.) nemokamai gaus 400 kWh elektros energijos per metus. Viršijus šį kiekį bus imamas mokestis.

„Tesla" savo Model S modeliui suteikia galimybę pasikeisti baterijas, vietoj jų krovimo, tačiau ši paslauga netapo populiaria. 2016 m. tik viena vieta JAV leidžia pasikeisti Model S baterijas.

Kontroversijos
--------------

### CO2 emisijos

Automatizuota „Model S" gamyba „Tesla" gamykloje Fremonte, Kalifornijoje
2017 m. Švedijoje buvo atliktas tyrimas, kurio išvadose teigta, jog gaminant ličio jonų akumuliatorius automobiliams į aplinką potencialiai būtų išmetama maždaug nuo 150 iki 200 kg anglies dioksido ekvivalento per kilovatvalandę. Pagal tai keletas žiniasklaidos priemonių išplatino prielaidą, jog iškastiniu kuru varomai transporto priemonei prireiktų aštuonerių metų eksploatacijos, kol ši padarytų tokį patį poveikį aplinkai kaip „Tesla Model S" su 100 kWh akumuliatoriaus talpa. „Tesla" generalinis direktorius E. Musk šį teiginį paneigė pranešimu „Twitter", kuriame teigė, kad Nevadoje esantis „Gigafactory" yra aprūpintas atsinaujinančia energija. Žiniasklaidoje išplatintą hipotezę taip pat galima sukritikuoti dėl joje pateiktos nepilnos vidaus degimo variklių vertės grandinės. Pavyzdžiui, vertinant vidaus degimo variklių vertės grandinę įtrauktas tik išmetamųjų dujų išskiriamas CO2 kiekis. Kad būtų galima atlikti tinkamą palyginimą, į skaičiavimus turėtų būti įtraukta naftos žaliavų gavyba ir perdirbimas į degalus, taip pat papildomų vidaus degimo variklių komponentų ir susidėvėjusių dalių gamyba bei būtini alyvos pakeitimai ir ekonominė žala.

Apskritai didžioji dalis žurnalistų pateiktos informacijos nebuvo paimta iš tyrimo ataskaitos, todėl tokia iškraipyta tyrimo reprezentacija buvo apibūdinta kaip neteisinga ir klaidinanti. Net tyrimo autoriai pranešime spaudai teigė, kad žurnalistai klaidingai interpretavo tyrimo rezultatus. Tyrime buvo pateiktas apskaičiuotas vidurkis, kurį lengvai būtų galima sumažinti, pvz. padidinant atsinaujinančios energijos naudojimą akumuliatorių gamyboje. Palyginimai su automobiliais su vidaus degimo varikliu į tyrimą nebuvo įtraukti. 2019 m. tyrimo autoriai paskelbė atnaujintą tyrimo versiją, pagrįstą nauja literatūra. Buvo pakoreguota 2017 m. skelbta informacija, maždaug iki pusės pradinių verčių. Pagal naujus paskaičiavimus išmetamo CO2 kiekis siekia maždaug nuo 61 iki 106 kg CO2 ekvivalento.

### Darbo sąlygos

2016 m. darbuotojai pagal lytį buvo pasiskirstę taip: 80 % – vyrai, 20% – moterys, vidutinis darbuotojo amžius buvo 30 metų. Darbo saugos vertinimais užsiimančios organizacijos „Worksafe" 2016 m. duomenimis, darbo metu patirtų traumų procentinė dalis (sužeidimų skaičius per 200 000 darbo valandų) sudarė 8,1 ir 31 % buvo didesnė nei pramonės standartas. Pati „Tesla" teigė, kad 2017 m. pirmąjį ketvirtį įvedus trečiąją pamainą šį skaičių galima būtų sumažinti iki 4,6, o tai būtų 32 % geriau nei pramonės standartas 6,7. Remiantis JAV automobilių sąjungos duomenimis, „Tesla" gamyklų darbuotojų pradinis atlyginimas yra 18 JAV dol. per valandą, kai visos šalies vidutinis darbo užmokestis yra 25,58 JAV dol. per valandą.

2020 m. COVID-19 pandemijos metu Kalifornijos valdžios institucijos liepė sustabdyti gamyklų veiklą ir įvedė naktinius apribojimus iki 2020 m. gegužės mėn. pabaigos. E. Muskas aktyviai priešinosi šiems reikalavimams ir, nepaisydamas draudimo, gegužės 12 d. atnaujino „Tesla" gamyklų veiklą Kalifornijoje.

Nuorodos
--------

* Oficiali svetainė

Šaltiniai
---------

1. ↑  Žilvinas Speteliūnas, *Kas pakeitė mano požiūrį į „Teslą"*, Verslo žinios, 2020-02-07. Nuoroda tikrinta 2021-01-01.
2. ↑  *Tesla (TSLA)*, Forbes. Nuoroda tikrinta 2021-01-01.
3. ↑  *Tesla*. Visuotinė lietuvių enciklopedija, elektroninis papildymas. – Vilnius: Mokslo ir enciklopedijų leidybos institutas, 2017–2022
4. ↑  Elon Musk: Model S not a car but a 'sophisticated computer on wheels'
5. ↑  Number of Tesla Stores
6. ↑  Vance, Ashlee (2015-05-19). *Elon Musk : Tesla, SpaceX, and the quest for a fantastic future* (First leid.). New York, NY. pp. 151–155. ISBN 978-0-06-230123-9. OCLC 881436803.`{{cite book}}`: CS1 priežiūra: location missing publisher (link)
7. ↑  „Das war meine Rettung: „Wir hätten direkt nach Weihnachten Konkurs anmelden müssen"". *zeit.de* (vokiečių). 2013-12-20. Nuoroda tikrinta 2014-12-07.
8. ↑  „Toyota vergibt Millionen-Auftrag an Tesla Motors". *heise online* (vokiečių). 2011-07-21. Nuoroda tikrinta 2015-04-18.
9. ↑  Tesla Model S Crossed 100,000 Sales Milestone This Month
10. ↑  Renault Zoe and BMW i3 Join The 50,000 Sales Club
11. ↑  Tesla Signature series Model X to begin delivery September 29
12. ↑  October 2016 dachboard
13. ↑  Almost Half The Cars Bought In Norway Last Month Were Electrifie
14. ↑  Tesla Model 3: Elon Musk unveils the Model 3 to huge fanfare
15. ↑  Tesla pushes investors for a gigafactory in Japan
16. ↑  Lambert, Fred (2019-03-15). „Tesla unveils Model Y electric SUV with 300 miles range and 7-seats". *Electrek* (amerikiečių anglų). Nuoroda tikrinta 2019-03-27.
17. ↑  „Elon Musk just announced the new Tesla Cybertruck". 2019-11-22.
18. ↑  Tesla, Panasonic partner on electric car batteries
19. ↑
20. ↑  Tesla’s Battery Grabbed $800 Million in Its First Week
21. ↑  Gigafactory
22. ↑  Superchargers
23. ↑  An Update to Our Supercharging Program
24. ↑
25. ↑  Dahllöf & Romare: The Life Cycle Energy Consumption and Greenhouse Gas Emissions from Lithium-Ion Batteries. Archyvuota kopija 2017-07-29 iš Wayback Machine projekto. No. C 243, 2017/05. Nuoroda tikrinta 2017-10-27.
26. ↑  Twitter: Elon Musk: *Calling this cueless would be generous. Much less energy required for lithium-ion batteries & Gigafactory is powered by renewables anyway.* 2017-06-19. Nuoroda tikrinta 2017-10-27.
27. ↑  „archyvo kopija". Suarchyvuotas originalas 2017-10-09. Nuoroda tikrinta 2020-07-16. 2017-07-06. Nuoroda tikrinta 2017-10-27.
28. ↑  *Elektroauto-Akkus: So entstand der Mythos von 17 Tonnen CO2*. *Edison*, 2019-01-11. Nuoroda tikrinta 2020-02-19.
29. ↑  *Electrify-BW – der Podcast #14: Der CO2-Rucksack eines Elektroautos.* Archyvuota kopija 2020-07-16 iš Wayback Machine projekto. *electrify-bw.de.*. Nuoroda tikrinta 2017-09-14.
30. ↑  *Ökobilanz von alternativen Antrieben ist überraschend eindeutig*. *Tagesspiegel*, 2019-04-08. Nuoroda tikrinta 2020-02-19.
31. ↑  *Nachgerechnet: Wann Elektroautos sauberer sind als Verbrenner*. *Wirtschaftswoche*, 2019-11-12. Nuoroda tikrinta 2020-02-19.
32. ↑  *IVL comments to reactions in media on battery study.* *ivl.se.* Nuoroda tikrinta 2017-09-14.
33. ↑  Erik Emilsson, Lisbeth Dahllöf: *Lithium-Ion Vehicle Battery Production*. IVL. Nuoroda tikrinta 2020-02-19.
34. ↑  „Tesla and SpaceX standout in tech employee survey for the most stressful and lowest paying jobs, but also most meaningful". *Electrek* (vokiečių). 2016-03-07. Nuoroda tikrinta 2017-11-18.
35. ↑  Julia Carrie Wong (2017-05-24). „Tesla workers were seriously hurt more than twice as often as industry average". *The Guardian* (anglų). ISSN 0261-3077. Nuoroda tikrinta 2017-11-18.
36. ↑  „Analysis of Tesla Injury Rates: 2014 to 2017" (PDF). *Worksafe* (anglų). 2017-05-24. Nuoroda tikrinta 2017-11-18. `{{cite web}}`: Cite has empty unknown parameter: `|1=` (pagalba)
37. ↑   (anglų) title=Creating the Safest Car Factory in the World https://www.tesla.com/en\_CA/blog/creating-the-safest-car-factory-in-the-world title=Creating the Safest Car Factory in the World. Nuoroda tikrinta 2017-11-18. `{{cite web}}`: Missing or empty `|title=` (pagalba); Patikrinkite `|url=` value (pagalba); Trūkstamas vertikalusis brūkšnys čia: `|url=` (pagalba)
38. ↑  „Tesla: Mitarbeiter klagen über niedrige Löhne und Arbeitsunfälle – manager magazin". *Manager* (vokiečių). Nuoroda tikrinta 2017-11-20.
39. ↑  „Elektroautobauer: Elon Musk lässt Tesla-Produktion in Kalifornien trotz Verbots wieder anlaufen" (vokiečių). Nuoroda tikrinta 2020-05-12.


| v • a • r
Tesla modeliai JAV rinkoje nuo 2008 m.  |
| --- |
| **Klasė** | 2000-ieji | 2010-ieji | 2020-ieji |
| 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 |
| Kompaktinis |  |  | Model 3 |
| Didelis |  |  | Model S |
| CUV |  |  | Model X |
|  |  |  | Model Y |
| Pikapas |  |  |  | Cybertruck |
| Sportinis |  | Roadster |  |  | Roadster |
|